পটুয়াখালী ওয়ায়েজীয়া কামিল মাদ্রাসা
পটুয়াখালী ওয়ায়েজীয়া কামিল মাদ্রাসা বাংলাদেশের বরিশাল বিভাগের পটুয়াখালী জেলার সদর উপজেলার একটি আলিয়া মাদ্রাসা। মাদ্রাসাটি পটুয়াখালী জেলার অন্যতম প্রধান আলিয়া মাদ্রাসা, এটি টেংরাখালীর পীর সাহেব শাহ মোহাম্মাদ সামসুল হক ১৯৮৫ সালে প্রতিষ্ঠা করেন। বিভিন্ন সময় মাদ্রাসাটি দাখিল থেকে কামিল পরীক্ষার কেন্দ্র হিসাবে ব্যবহৃত হয়ে থাকে। মাদ্রাসার দাখিল ও আলিম স্তর বাংলাদেশ মাদ্রাসা শিক্ষাবোর্ড নিয়ন্ত্রণ করে থাকে এবং মাদ্রাসার ফাজিল ও কামিল স্তর ইসলামি আরবি বিশ্ববিদ্যালয় অধিভুক্ত রয়েছে। এখানে প্রায় ১২০০ শিক্ষার্থী অধ্যয়ন করে, মাদ্রাসার বর্তমান অধ্যক্ষের নাম শাহ মো. নেছারুল হক। মাদ্রাসার সমগ্র ক্যাম্পাস প্রায় ১৮২ শতাংশ জমির উপর প্রতিষ্ঠিত।